झुंझुनू वाली नारायणी दादी का करीब ७५० वर्ष पूर्व इस पवित्र धरा पर अवतरण हुआ। पूर्व जन्म में दादी द्वापर युग के महाभारत में श्री कृष्ण भगवान के सखा अर्जुन के पुत्र अभिमन्यु की पत्नी उत्तरा थी। जब अभिमन्यु महाभारत युद्ध में वीर गति को प्राप्त हो गए। जब उत्तरा ने श्री कृष्ण भगवान से अपने पति के साथ जाने की इजाजत मांगी, तब श्री कृष्ण भगवान ने कहा कि तुम्हारे गर्भ में पल रहा पुत्र कलियुग का राजा परीक्षित होगा। इसी राजा परीक्षित का मोक्ष शुकदेव जी द्वारा भागवत कथा सप्ताह सुनने से हुआ। वर्त्तमान में हमे जो भागवत कथा सुनने को मिल रही है उसमे श्री कृष्ण भगवान के साथ साथ झुंझुनू वाली नारायणी दादी का भी बड़ा योगदान है। इसी कारण नारायणी दादी के त्रिशूल रूप की घर घर पूजा हो रही है। नारायणी दादी का त्रिशूल चिन्ह तीनो महाशक्ति गायत्री, लक्ष्मी एवं नवदुर्गा(पार्वती) का प्रतीक है।